stanford-oval/wikipedia huggingface dataset:
Vickers
Henkilöt

Edward Vickers, brittiläinen liikemies
Jon Vickers, kanadalainen tenorilaulaja
Steve Vickers, kanadalainen jääkiekkoilija
Lentokoneet

Vickers Valiant, pommikone
Vickers VC10, matkustajalentokone
Vickers Viscount, matkustajalentokone
Vickers Wellesley, pommikone
Vickers Wellington, pommikone
Muita merkityksiä

Vickers .50" Mk III -ilmatorjuntakonekivääri
Vickers 6-ton, panssarivaunu
Vickers-Berthier, pikakivääri
Vickers-kovuus, kovuuden mittaustapa
Vickers Vigilant, panssarintorjuntaohjus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vickers”, voi hakea sivunnimihaulla, laajalla sivunnimihaulla tai tekstihaulla.
Washington Is Next!

| ”Washington Is Next!” Megadeth |
| --- | --- | --- |

Singlen tiedot
 Albumilta: United Abominations
 Julkaistu: 2007
 Tyylilaji: heavy metal
 Kesto: 05.19
 Levy-yhtiö: Roadrunner
Megadethin muut singlet
| ”À Tout le Monde (Set Me Free)” 2007 | ”Washington Is Next!” 2007 | ”Never Walk Alone... A Call to Arms” 2007 |
Washington Is Next! on yhdysvaltalaisen heavy metal -yhtye Megadethin ensimmäinen singlelohkaisu
yhtyeen yhdenneltätoista studioalbumilta United Abominations, joka julkaistiin 16. toukokuuta 2007.
Kappaleen sanat keskittyvät kemialliseen sodankäyntiin sekä vallan sokaisemiin valtionpäämiehiin.
Kappaleet

Washington is Next! (Edit 1)
Washington is Next! (Edit 2)
Weather the Storm

| ”Weather the Storm” Insomnium |
| --- | --- | --- |

Singlen tiedot
 Julkaistu: 22. toukokuuta 2011
 Formaatti: digitaalinen
 Tyylilaji: melodinen death metal
 Kesto: 04.55
 Levy-yhtiö: Century Media
Weather the Storm on melodisen death metalin yhtyeen Insomniumin single, joka julkaistiin 22. toukokuuta 2011 levymerkillä Century Media Records.
Kappaleet

Weather the Storm – 4.55
Beyond the Horizon – 5.11
Vostok (järvi)

| Vostok |
| --- | --- |
 Vostokjärven sijainti Etelämantereella.
Paikkakunta:  Etelämanner
Koordinaatit:  77°30′S, 106°00′E
Mittaustietoja
Pituus:  250  km
Leveys:  50  km 
Pinta-ala:  19 690 km²
Tilavuus:  5 400 km³ ±1600
Keskisyvyys:  344 m
Suurin syvyys:  noin 1 000 m
 fiVostok 
Vostok on oletetusti makeavetinen järvi, joka sijaitsee neljä kilometriä paksun jääkerroksen alla Itä-Etelämantereella, paikoitellen kolme kilometriä korkean jäänalaisen Gamburtsevin vuoriston kupeessa. Järvi on nimetty sen päällä sijaitsevan venäläisen Vostok-tutkimusaseman mukaan. Se on maailman suurin tutkimaton järvi (pinta-ala 14 000 km² ja syvyyttä paikoitellen puoli kilometriä).
Yleispiirteitä

Järven olemassaoloa alettiin epäillä venäläistutkijoiden 1960-luvulla suorittamien seismisten mittausten perusteella. 1970-luvulla yhdysvaltalais–brittiläis–tanskalainen ryhmä suoritti lentokoneesta käsin tutkamittauksia, ja havaitsi alueen jäätikön alapinnan olevan paikoin tasainen. Kuitenkin vasta 1996 eurooppalaisen ERS-1 -satelliitin mittausten perusteella järven koko saatiin selvitettyä. Se on ylivoimaisesti suurin lähes 150 tunnetusta jäätikönalaisesta järvestä. 250 kilometriä pitkänä ja noin 50 kilometriä leveänä se on suunnilleen Ontariojärven kokoinen.
Vostok-järven epäillään olleen jääkannen alla jopa 25 miljoonaa vuotta. Sen, tai muiden vastaavanlaisten järvien syntyhistoriaa ei tunneta tarkasti, mutta sen epäillään saaneen alkunsa jään sulaessa joko oman paineensa alla tai vulkaanisen toiminnan sulattamasta jäätiköstä. Etelämantereen tuliperäisyyden vuoksi on mahdollista, että järven pohjassa on hydrotermistä toimintaa. Järven kohdalla on suoritettu kairauksia, jotka ovat yltäneet noin 3 600 metrin syvyyteen. Kairauksia ei uloteta itse järveen, sillä sen ekosysteemiä ei haluta altistaa ulkomaailman mikrobeille, mutta alaosan jäänäytteiden kiderakenne osoittaa järven pinnan lähellä olevan jään jäätyneen alhaaltapäin ja todistavan näin sulasta vedestä.
Vaikka Vostok lienee ollut miljoonia vuosia eristyksissä ulkomaailmasta, elämän mahdollisuutta järvessä ei ole poissuljettu. Järven yllä suoritetuissa jääkairauksissa on havaittu epäsuoria merkkejä ainakin mikrobitasoisesta elämästä.
Järven poikki kulkee harjanne, joka jakaa sen kahteen syvään osaan. Vuonna 2005 siitä löydettiin myös saari. Satelliittimittauksia analysoimalla on myös havaittu, että järven pohjaa peittää paksu sedimenttikerros. Järvessä on myös havaittu tapahtuvan 1–2 senttimetrin vuorovesivaihtelu, mikä saattaa nostaa ravinteita pohjasta ja ylläpitää mahdollisen elämän kannalta tärkeää veden kiertoa.
Venäläinen uutistoimisto RIA Novosti ilmoitti venäläisten tutkijoiden läpäisseen järveä peittävän paksun jääkerroksen. Ryhmästä ei ilmoitusta ennen ollut kuultu viikkoon, joten ryhmän katoamisesta alkoi kiertää huhuja. 8. helmikuuta 2012 tutkijaryhmään saatiin yhteys ja uutistoimisto RIA Novostin virallisen lausunnon mukaan venäläiset onnistuivat kairaamaan järven pintaan asti. Kairausreikä on 3768 metriä syvä. Järvestä otetaan vesinäyte mahdollisen mikrobitasoisen ekosysteemin varmistamiseksi.
Aiheesta muualla

Wikimedia Commonsissa on kuvia tai muita tiedostoja aiheesta .
Tähdet ja avaruus -lehti numero 2/2000 sivulta 24 alkaen
Kaavio järven ympäristöstä
Vostokjärvi RADARSAT-satelliitin mikroaaltokuvassa. Järvi erottuu kuvasta, sillä järven päällä on tasainen jääpeite.
Taiteilijan näkemys järven yläpuolisen jäätikön poikkileikkauksesta
Wadi Gaza

| Wadi Gaza Besor |
| --- | --- |

Maanosa:  Lähi-itä
Maat:   Israel  Palestiina
:   Eteläinen hallintoalue
:   Gazan kaista
Kunnat:  Eteläinen hallintoalue, Gazan kaista
Vesistöalue ja valuma-alueen tietoja
Pinta-ala:  3 500 km²
Joen uoman kohteita
Laskupaikka:  Välimeri
Sivu-uomat:  Nahal Gerar (en) (käännä suomeksi), Beersheba River (d) (käännä suomeksi), Naẖal Atadim (d) (käännä suomeksi), Naẖal Asaf (d) (käännä suomeksi), Naẖal Be'er H̱ayil (d) (käännä suomeksi), Naẖal Boker (d) (käännä suomeksi), Wadi Gaza (d) (käännä suomeksi), Naẖal Mesura (d) (käännä suomeksi), Naẖal Niẕra (d) (käännä suomeksi), Naẖal Revivim (d) (käännä suomeksi), Naẖal Saẖaf (d) (käännä suomeksi), Naẖal Zalzal (d) (käännä suomeksi), Naẖal Sha‘arta (d) (käännä suomeksi)
Mittaustietoja
Pituus:  105 km
Muuta
Muualla:  Wikimedia Commons
Wadi Gaza (arab. وادي غزة‎, Wādī Ġazza) eli Besor (hepr. ‏נחל הבשור‎, Naḥal ha-Besor) on Israelista Gazan kaistalle virtaava wadi. Joen suun kosteikko Gazassa on luonnonsuojelualue ja Palestiinan aielistalla Unescon maailmanperintöluetteloon.
Joen kulku ja luonto

Wadi Gazan sivuhaarat alkavat Hebronin vuorilta ja Negevin autiomaan kukkuloiden pohjoisosista. Wadin koko pituus lähteeltä joen suulle on noin 105 km. Sen pituus Israelissa on noin 95 km. Se halkoo myös Gazan kaistan Gazan kaupungin eteläpuolella, jossa sillä on pituutta yhdeksän kilometriä ja jossa se laskee Välimereen. Sivuhaaroja wadilla on kaikkiaan kuusi, joista tärkeimmät ovat Wadi Abu Qatroun ja Wadi Ghalbeh. Wadin valuma-alueella on kokoa noin 3 500 km², josta suurin osa sijaitsee Israelin puolella. Wadin korkeus merenpinnasta on keskimäärin 20–40 metriä. Wadi Gaza on Gazan kaistan wadeista suurin.
Wadi sijaitsee ilmastollisesti välimerenilmaston ja aavikkoilmaston välissä. Sadekausi alueella kestää lokakuusta huhtikuuhun ja kuivakausi toukokuusta syyskuuhun. Eniten wadilla sataa joulu-tammikuussa.
Wadi Gazan kosteikko sen suulla Gazan kaistalla on ollut luonnonsuojelualue vuodesta 2000. Sillä tavataan useita eri vesi- ja muuttolintulajeja, kuten kalatiiroja, haikaroja, lapasorsia ja pelikaaneja. Kasvillisuuteen lukeutuu esimerkiksi suolayrtti. Wadin luontoa uhkaavat kuitenkin jätteet, rakentaminen ja paimennus.
Joen käyttö ja historia

Wadi Gaza eli Besor mainitaan Vanhan testamentin Ensimmäisessä Samuelin kirjassa (30:9–10, 30:21) Daavidin jahdatessa sotilaineen amalekilaisten joukkoja. Osan jahdista uupuneista sotilaista mainitaan jääneen Besorin varrelle Daavidin jatkaessa jahtia muine joukkoineen. 1970-luvulla Israel alkoi uudelleenohjata vettä wadin yläjuoksulla, mikä vähensi joen sateista saamaa virtausta sen alajuoksulla. Joki alkoi myös saastua pahasti. Yhdistyneiden kansakuntien kehitysohjelma aloitti wadin puhdistushankkeen vuonna 2021.
Gazan kaistaa hallitsevan Hamas-järjestön hyökättyä Israelin puolelle lokakuussa 2023 Israel antoi kaistan siviiliväestölle käskyn evakuoida alueet wadin pohjoispuolella.
Wadin yli kulkeva riippusilta.
Kruunuvuokko Negevin alueella wadin lähistöllä.
Will Smith (amerikkalaisen jalkapallon pelaaja)

| Will Smith |
| --- | --- |
 Will Smith
Henkilötiedot
Syntynyt: 4. heinäkuuta 1981 Queens, New York, Yhdysvallat
Kuollut: 9. huhtikuuta 2016 (34 vuotta) New Orleans, Louisiana, Yhdysvallat
Kansalaisuus:   Yhdysvallat
Amerikkalaisen jalkapallon pelaaja
Lempinimi:  Will
Pituus:  191 cm
Paino:  128 kg
Pelipaikka:  ulompi linjamies
Pelinumero:  91
Pelaajaura
Seurat:  New Orleans Saints (NFL) New England Patriots (vain harjoituspelejä)
NFL-varaus:  18, 2004 New Orleans Saints
Pääsarjaura:  2004–2014
Aiheesta muualla
www.thewillsmith.com
William Raymond Smith III (4. heinäkuuta 1981 Queens, New York – 9. huhtikuuta 2016 New Orleans, Louisiana) oli yhdysvaltalainen amerikkalaisen jalkapallon pelaaja. Pelipaikaltaan 191 senttimetriä pitkä ja 128 kilogrammaa painanut Smith oli ulompi linjamies.
New Orleans Saints varasi Smithin numerolla 18 vuoden 2004 varaustilaisuudessa ja hän teki debyyttinsä NFL:ssä samana vuonna. Sarjan tähdistöotteluun Pro Bowliin Smith pääsi mukaan vuonna 2006. Vuonna 2010 Smith oli mukana voittamassa Saintsin kanssa historian  44. Super Bowlia. Viimeiset ottelunsa Saintsin paidassa Smith pelasi vuonna 2012. Vuonna 2014 hän harjoitteli jonkin aikaa New England Patriotsin kanssa, mutta seura ei tarjonnut Smithille sopimusta ennen kauden alkua.
Smith oli osallisena autokolarissa 9. huhtikuuta 2016 New Orleansissa. Hänet ammuttiin kuoliaaksi kolaria seuranneessa kahakassa.
Vuoden 1948 kesäolympialaisten mitalitaulukko

Vuoden 1948 kesäolympialaisissa oli mukana urheilijoita 59 eri maasta, jotka kilpailivat 136 eri tapahtumassa. Mitalitaulukon ensimmäinen oli Yhdysvallat.
Mitalitaulukko

| Vuoden 1948 kesäolympialaisten mitalitaulukko> Sija | Vuoden 1948 kesäolympialaisten mitalitaulukko> Maa | Vuoden 1948 kesäolympialaisten mitalitaulukko> Kultaa | Vuoden 1948 kesäolympialaisten mitalitaulukko> Hopeaa | Vuoden 1948 kesäolympialaisten mitalitaulukko> Pronssia | Vuoden 1948 kesäolympialaisten mitalitaulukko> Yhteensä |
| --- | --- | --- | --- | --- | --- |
| 1 |  Yhdysvallat | 38 | 27 | 19 | 84 |
| 2 |  Ruotsi | 16 | 11 | 17 | 44 |
| 3 |  Ranska | 10 | 6 | 13 | 29 |
| 4 |  Unkari | 10 | 5 | 12 | 27 |
| 5 |  Italia | 8 | 11 | 8 | 27 |
| 6 |  Suomi | 8 | 7 | 5 | 20 |
| 7 |  Turkki | 6 | 4 | 2 | 12 |
| 8 |  Tšekkoslovakia | 6 | 2 | 3 | 11 |
| 9 |  Sveitsi | 5 | 10 | 5 | 20 |
| 10 |  Tanska | 5 | 7 | 8 | 20 |
| 11 |  Alankomaat | 5 | 2 | 9 | 16 |
| 12 |  Iso-Britannia | 3 | 14 | 6 | 23 |
| 13 |  Argentiina | 3 | 3 | 1 | 7 |
| 14 |  Australia | 2 | 6 | 5 | 13 |
| 15 |  Belgia | 2 | 2 | 3 | 7 |
| 16 |  Egypti | 2 | 2 | 1 | 5 |
| 17 |  Meksiko | 2 | 1 | 2 | 5 |
| 18 |  Etelä-Afrikka | 2 | 1 | 1 | 4 |
| 19 |  Norja | 1 | 3 | 3 | 7 |
| 20 |  Jamaika | 1 | 2 | 0 | 3 |
| 21 |  Itävalta | 1 | 0 | 3 | 4 |
| 22 |  Intia | 1 | 0 | 0 | 1 |
| 23 |  Peru | 1 | 0 | 0 | 1 |
| 24 |  Jugoslavia | 0 | 2 | 0 | 2 |
| 25 |  Kanada | 0 | 1 | 2 | 3 |
| 26 |  Uruguay | 0 | 1 | 1 | 2 |
| 27 |  Portugali | 0 | 1 | 1 | 2 |
| 28 |  Ceylon | 0 | 1 | 0 | 1 |
| 28 |  Trinidad ja Tobago | 0 | 1 | 0 | 1 |
| 28 |  Kuuba | 0 | 1 | 0 | 1 |
| 28 |  Espanja | 1 | 1 | 0 | 2 |
| 32 |  Etelä-Korea | 1 | 0 | 2 | 3 |
| 33 |  Panama | 0 | 0 | 2 | 2 |
| 34 |  Puola | 0 | 0 | 1 | 1 |
| 34 |  Puerto Rico | 0 | 0 | 1 | 1 |
| 34 |  Iran | 0 | 0 | 1 | 1 |
| 34 |  Brasilia | 0 | 0 | 1 | 1 |
| Yhteensä | Yhteensä | 138 | 135 | 138 | 411 |
Lähde: London 1948 olympic.it. Viitattu 17.1.2016. (englanniksi)
Villa Nah

Villa Nah on suomalainen pop-yhtye. Yhtyeeseen kuuluvat laulaja ja säveltäjä Juho Paalosmaa sekä perkussioista vastaava Tomi Hyyppä. Villa Nahin äänimaailman on kuvailtu saaneen vaikutteita 1980-luvun syntikkapopista. Keys of Life julkaisi maaliskuussa 2010 Jori Hulkkosen tuottaman debyyttialbumin Origin. Albumi nousi Suomen virallisen albumilistan seitsemännelle sijalle julkaisuviikollaan.
Diskografia > Studioalbumit

Origin (2010)
Ultima (2016)
Diskografia > EP:t

VN EP (2009)
Running On (2010)
Midnight Versions (2011)
Diskografia > Singlet

”Remains of Love / Benny’s Burning” (2010)
Aiheesta muualla

Villa Nah Myspacessa (englanniksi)
Yhdistelmätekniikat

Yhdistelmätekniikat ovat eri taiteenaloilla käytettyjä aineksia, kuvia, sanoja, esineitä tai muita materiaaleja yhdisteleviä tekemisen prosesseja ja tekotapoja. Yhdistelmätekniikoita käytetään muun muassa maalaustaiteessa, piirustuksessa, kuvanveistossa, valokuvassa, elokuvassa, videoissa, runoudessa tai äänitetuotannossa.
Historiallisesti keskeisin on kollaasi, jonka varhaishistoria on pitkä, mutta jota kehitettiin paljon 1910-luvulta alkaen. Yhdistelmätekniikat liittyvät tekotapoihin ja menetelmiin, vaikka niiden rajat ovatkin epäselviä.
| nimi/nimet | suomeksi | kehittäjä/t | aika | käyttö |  |  |
| --- | --- | --- | --- | --- | --- | --- |
| fotomontaasi  tai fotokollaasi | valokuvakollaasi | Oscar Rejlander (combination printing) | 1857 | valokuvaus |  |    Wikimedia Commonsissa on kuvia tai muita tiedostoja aiheesta Fotomontaasi.  |
| kollaasi | kuvakooste | Picasso ja Braque | noin 1912 | maalaustaide, grafiikka, runous |  |    Wikimedia Commonsissa on kuvia tai muita tiedostoja aiheesta Kollaaseja.  |
| readymade  (ransk. objet trouvé) | valmisesine | Marcel Duchamp | 1915 | maalaustaide, kuvanveisto, tilataide, installaatio, runous |  |    Wikimedia Commonsissa on kuvia tai muita tiedostoja aiheesta Readymade.  |
| montaasi | leikkaus | Sergei Eisenstein | 1923 alkaen | elokuva, video, ääni |  |  |
| frottaasi | hierrepiirros | Max Ernst | 1925 | piirustus, arkeologia |  |    Wikimedia Commonsissa on kuvia tai muita tiedostoja aiheesta Frottaasi.  |
| assemblaasi | esinekooste | Jean Dubuffet | 1950-luvun alku | kuvanveisto, tilataide |  |    Wikimedia Commonsissa on kuvia tai muita tiedostoja aiheesta Assemblaasi.  |
| bricolage | koostaminen saatavilla olevista asioista, "leikkaa ja liimaa", tee-se-itse | postmodernistit | 1964 | musiikki, kuvataide, arkkitehtuuri, kulttuurintutkimus, filosofia, kasvatustiede, informaatiojärjestelmät, internet, liiketoiminta, muoti, televisio |  |  |
| kompilaatio | yhdistelmäteos |  |  | äänitteet, musiikki, elokuva |  |  |
Werner Heider

Werner Heider (s. 1. tammikuuta 1930, Fürth, Baijeri) on saksalainen säveltäjä, pianisti ja kapellimestari. Hän opiskeli Willy Spillingin johdolla Nürnbergissä sekä Münchenin musiikkikorkeakoulussa.
Heiderille on myönnetty mm. Nürnbergin kaupungin kulttuuripalkinto 1990 ja Wolfram von Eschenbachin palkinto 1985.
Werner Günthör

| Mitalit> Maa:   Sveitsi.Miesten yleisurheilu. Olympialaiset  | Mitalit> Maa:   Sveitsi.Miesten yleisurheilu. Olympialaiset  | Mitalit> Maa:   Sveitsi.Miesten yleisurheilu. Olympialaiset  | Maa:   Sveitsi> Miesten yleisurheilu. |
| --- | --- | --- | --- |
|  Pronssia | Soul 1988 | kuulantyöntö |  |
| MM-kilpailut  | MM-kilpailut  | MM-kilpailut  |  |
|  Kultaa | Rooma 1987 | kuulantyöntö |  |
|  Kultaa | Tokio 1991 | kuulantyöntö |  |
|  Kultaa | Stuttgart 1993 | kuulantyöntö |  |
| EM-kilpailut  | EM-kilpailut  | EM-kilpailut  |  |
|  Kultaa | Stuttgart 1986 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Sevilla 1991 | kuulantyöntö |  |
|  Hopeaa | Indianapolis 1987 | kuulantyöntö |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Madrid 1986 | kuulantyöntö |  |
|  Hopeaa | Göteborg 1984 | kuulantyöntö |  |
|  Hopeaa | Liévin 1987 | kuulantyöntö |  |
|  Pronssia | Pireus 1985 | kuulantyöntö |  |
Werner Günthör (s. 1. kesäkuuta 1961 Uttwil) on sveitsiläinen kuulantyöntäjä ja yksi menestyneimpiä lajissaan.
Günthör hallitsi kansainvälistä kuulantyöntöä vuosina 1986–1993. Hän voitti sinä aikana muun muassa olympiapronssia Soulissa 1988, kolme maailmanmestaruutta ulkoradoilla ja yhden sisäradoilla sekä yhden Euroopan mestaruuden ulkoradoilla ja yhden sisäradoilla.
Günthör pitää hallussaan Sveitsin kuulantyöntöennätystä tuloksella 22,75, jonka hän työnsi 23. elokuuta 1988 Bernissä. Kyseisellä tuloksella hän on kaikkien aikojen maailmantilastossa kahdeksantena.
Weizhousaari

Weizhousaari
Weizhousaari satelliittikuvassa
| --- | --- |
Sijainti:  Weizhou Haicheng, Beihai, Guangxi Kiina
Vesialue:  Tonkininlahti
Merialue:  Etelä-Kiinan meri
Pinta-ala:  25 km²
muokkaa - muokkaa wikitekstiä - muokkaa Wikidataa
Weizhousaari on Etelä-Kiinan meren Tonkininlahdella, Kiinan Guangxin maakunnassa.
Weizhousaari (kiin. 涠洲岛; pinyin: Wéizhōu Dǎo) on Kiinalle kuuluva saari Tonkininlahdella. Se kuuluu Guangxin maakunnan Beihain prefektuuritason kaupungin Haichengin kaupunkipiirin alueeseen.
Vuonna 1869 rakennettu katolinen kirkko.
Weizhousaaren pinta-ala on 25 neliökilometriä. Saari on maakuntansa suurin saari sekä Kiinan suurin ja iältään nuorin vulkaaninen saari. Se on muodostunut aikoinaan peräkkäisten tulivuorenpurkausten laavakertymästä. Saari sijaitsee 67 kilometriä Beihain satamasta etelään, johon matkaan kuluu veneellä 1,5–3 tuntia. Saari on 6,5 kilometriä pitkä pohjoisesta etelään ja 6 kilometriä idästä länteen. Rantaviivaa saarella on 15,6 kilometriä.
Saaren nähtävyyksiin kuuluu ranskalaisten vuonna 1869 rakentama katolinen kirkko.
Weizhousaaren hiekkarantaa.
Aiheesta muualla

Kuvia tai muita tiedostoja aiheesta Weizhousaari Wikimedia Commonsissa
Vincent Sierro

Vincent Sierro syyskuussa 2023.
Vincent Olivier Sierro (s. 8. lokakuuta 1995 Sion) on sveitsiläinen jalkapalloilija, pelipaikaltaan keskikenttäpelaaja. Hän edustaa Ranskan Ligue 1:ssä pelaavaa Toulousea. Hän on aiemmin pelannut kotimaansa lisäksi Saksassa. Hän on pelannut Sveitsin A-maajoukkueessa vuodesta 2024.
Seurajoukkueura

Sierro pelasi ensimmäisen Sveitsin Superliigan ottelunsa toukokuussa 2015 Sionin joukkueessa. Seuraavalla kaudella hän pelasi 16 superliigaottelua, joissa hän teki kaksi maalia, ja sitä seuraavalla kaudella 17 superliigaottelua, joissa hän teki jälleen kaksi maalia. Hän siirtyi tammikuussa 2017 saksalaisseura Freiburgiin mutta pääsi 1,5 kauden aikana pelaamaan edustusjoukkueessa vain neljä bundesliigaottelua ja yhden cup-ottelun. Kauden 2018–2019 hän oli lainalla sveitsiläisseura St. Gallenissa ja pelasi 35 superliigaottelua, joissa hän teki 11 maalia.
Sierro siirtyi kesällä 2019 Young Boysiin, jossa hän voitti Sveitsin liigamestaruuden vuosina 2020 ja 2021 sekä Sveitsin cupin vuonna 2020. Vammat haittasivat hänen pelaamistaan kahdella ensimmäisellä kaudella, joilla molemmilla hän pelasi 17 superliigaottelua ja teki niissä yhden maalin. Kaudella 2021–2022 hän pelasi 33 superliigaottelua ja teki niissä neljä maalia. Kauden 2022–2023 alkupuolella hän pelasi 15 superliigaottelua ja teki niissä yhden maalin. Hän pelasi Young Boysin joukkueessa Mestarien liigassa viisi ottelua ja teki maalin marraskuussa 2021 kotiottelussa Atalantaa vastaan. Eurooppa-liigassa hän pelasi kaikkiaan yhdeksän ottelua.
Sierro siirtyi tammikuussa 2023 ranskalaisseura Toulouseen. Hän pelasi ensimmäisellä kausipuolikkaallaan 15 Ligue 1 -ottelua. Toulousen voittamassa Ranskan cupissa hän pelasi neljä ottelua, muun muassa runsaat 20 minuuttia loppuottelussa. Kaudella 2023–2024 hän pelasi Ligue 1:ssä 30 ottelua, joissa hän teki kuusi maalia, ja Eurooppa-liigassa kahdeksan ottelua.
Maajoukkueura

Sierro pelasi Sveitsin alle 20-vuotiaiden maajoukkueessa neljä ottelua vuosina 2015–2016. Hän pelasi Sveitsin A-maajoukkueessa ensimmäisen kerran maaliskuussa 2024 ystävyysottelussa Irlantia vastaan. EM-kilpailuissa 2024 hän tuli vaihdosta kentälle kahdessa alkulohko-ottelussa sekä neljännesvälierässä ja puolivälierässä. Hän on pelannut EM-kilpailujen loppuun mennessä seitsemän A-maaottelua, joissa hän on ollut kerran avauskokoonpanossa. Maaleja hän ei ole maaotteluissaan tehnyt.
Weißensee

Weißensee Pankowin hallintoalueella (iso kuva); Pankowin hallintoalue Berliinissä (pieni kuva).
Weißer See -järvi
Weißensee on kaupunginosa (saks. Ortsteil) Pankowin hallintoalueella (Bezirk) Berliinissä. Vuoden 2011 lopussa siellä oli 47 693 asukasta. Kaupunginosan pinta-ala on 7,93 km² ja väestötiheys 6014 asukasta/km².[lähde? ]
Vuosina 1920–2000 oli olemassa myös Weißensee-niminen hallintoalue. Se käsitti Weißenseen kaupunginosan lisäksi Heinersdorfin, Blankenburgin, Karowin ja Stadtrandsiedlung Malchowin kaupunginosat. Vuonna Weißenseen hallintoalue liitettiin 2001 Pankowin hallintoalueeseen, jonka osana Weißenseen kaupunginosa jatkaa.[lähde? ]
Weißensee on saanut nimensä pienen järven mukaan (Weißer See, 'valkea järvi'). Kaupunginosa sijaitsee Berliinistä Itämeren rannalle kulkeneen ikiaikaisen kauppareitin varrella. Ensimmäinen säilynyt kirjallinen maininta Weißenseen kylästä on vuodelta 1313.
Weißenseen kulttuurikohteisiin kuuluvat taideteollinen korkeakoulu Kunsthochschule Berlin-Weißensee sekä säveltäjäkortteli Komponistenviertel, jossa kadut on nimetty tunnettujen saksalaisten säveltäjien mukaan.[lähde? ]
Aiheesta muualla

Kuvia tai muita tiedostoja aiheesta Weißensee Wikimedia Commonsissa
Der Weiße See in Berlin-Pankow, Umweltbüro Weissensee. Lisätietoa järvestä ja sen ympäristöstä (saksaksi)
Vincent Schiavelli

| Vincent Schiavelli |
| --- | --- |
 Vincent Schiavelli ja Allyce Beasley vuonna 1987.
Henkilötiedot
Koko nimi:  Vincent Andrew Schiavelli
Syntynyt: 10. marraskuuta 1948 Brooklyn, New York, Yhdysvallat
Kuollut: 26. joulukuuta 2005 (57 vuotta) Polizi Generosa, Italia
Ammatti:  näyttelijä
Puoliso:  Allyce Beasley
Näyttelijä
Aktiivisena:  1971–2005
Merkittävät roolit:  Fredrickson (Yksi lensi yli käenpesän)
Aiheesta muualla
IMDb 
Elonet
Vincent Andrew Schiavelli (10. marraskuuta 1948 – 26. joulukuuta 2005) oli yhdysvaltalainen luonnenäyttelijä. Schiavelli oli tunnettu erikoisesta ulkonäöstään, jonka ansiosta hänet usein valittiin esittämään outoja roolihahmoja.
Schiavelli syntyi Brooklynissä New Yorkissa italialais-amerikkalaiseen perheeseen. Hänellä diagnosoitiin lapsena Marfanin oireyhtymä. Hän opiskeli näyttelemistä New Yorkin yliopiston teatterilinjalla, näyttämöllä hän esiintyi 1960-luvulta lähtien.
Schiavellin ensimmäinen valkokangasrooli oli Miloš Formanin vuonna 1971 valmistuneessa elokuvassa Taking off – otetaan hatkat. Hyvä roolityö poiki hänelle paljon töitä, varsinkin Formanin elokuvissa. Schiavelli avusti myös elokuvan käsikirjoittajia käsikirjoitustyössä. Televisiosarjassa Schiavelli esiintyi ensimmäisen kerran vuonna 1972, hänellä oli pieni sivuosa komediasarjassa The Corner Bar.
Schiavelli oli naimisissa näyttelijä Allyce Beasleyn kanssa vuodet 1985–1988. Pariskunnan poika, Andrea, syntyi vuonna 1987. Vuonna 1992 Schiavelli avioitui yhdysvaltalaisen harpunsoittajan Carol Mukhalianin kanssa.
Vincent Schiavelli menehtyi keuhkosyöpään 57 vuoden ikäisenä kotonaan Sisilian Polizzi Generosassa, samassa kaupungissa, josta hänen isoisänsä oli kotoisin. Schiavelli kirjoitti kaupungista myös vuonna 2002 ilmestyneessä kirjassaan Many Beautiful Things: Stories and Recipes from Polizzi Generosa.
Tunnettuja rooleja

Taking off – otetaan hatkat (Taking Off, 1971) – Schiavelli
Yksi lensi yli käenpesän (One Flew Over The Cuckoo’s Nest, 1975) – potilas Frederickson
Taxi (Taxi, televisiosarja, 1978–1983) – Gorky-pappi
Frisco Kid (The Frisco Kid, 1979) – Bruno
Amadeus (Amadeus, 1984) – Salierin palvelija
Kuumat kinkut (Fast Times at Ridgemont High, 1982)
Fast Times (Fast Times, spin-off-televisiosarja elokuvasta Kuumat kinkut, 1986) – Vargas
Ghost – näkymätön rakkaus (Ghost, 1990) – kummitus metrossa
Batman – paluu (Batman Returns, 1992)
Huominen ei koskaan kuole (Tomorrow Never Dies, 1997)
Man on the Moon (Man on the Moon, 1999) – Maynard Smith
Schiavelli näytteli kaikkiaan yli viidessäkymmenessä elokuvassa. Vuonna 1997 Vanity Fair -lehti valitsi hänet yhdeksi Yhdysvaltojen parhaista luonnenäyttelijöistä.